Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Az Echo TV Angard című műsorában szerda este a kormányközeli elemzőintézet, a Nézőpont Csoport vezetője, Mráz Ágoston Sámuel végre megfejtette az egész Momentum- és olimpiaügyet.

A beszélgetés egy pontján a téma az olimpiarendezés volt, amivel kapcsolatban ugye a Momentum gyűjtött össze annyi aláírást, hogy lehetett volna a kérdésről népszavazást tartani, de a Fidesz inkább beijedt, és kihátrált az egészből, majd elkezdte álomgyilkosnak nevezni a Momentumot.

Mráz Ágoston most pedig rájött, hogy mi is állhatott a háttérben: a párt vezetőjének, Fekete-Győr Andrásnak francia barátnője van (ez kiderül amúgy az Index februári portrécikkéből), és ugye Budapest mellett Párizs is pályázott a rendezésre, amit végül minden jel szerint meg is fognak kapni.

Azaz egy akkor még pártként be sem jegyzett mozgalom fiatal vezetőjének francia barátnője fúrta meg a Fidesz sokmilliárdos, megalomán tervét. Mráz megfejtésén csak röhögni tudott a műsor két másik vendége, Böcskei Balázs és Tóth Csaba, majd felvetették, hogy akkor a Momentum népszavazási kezdeményezését aláíró 260 ezer ember is francia lehetett, vagy volt egy francia barátnője.



Erre Mráz teljesen komoly arccal megjegyzi, hogy

lehet ezen ironizálni,

és ő nem akarja senki magánéletét pedzegetni, de szerinte Fekete-Győr Andrásnak el kell számolnia ezzel a történettel.

A teljes jelenet 9.40 után tekinthető meg: